stanford-oval/wikipedia huggingface dataset:
John Pond
Työt

Vuonna 1800 Pond asettui asumaan Westbury on Trymiin lähelle Bristolia ja ryhtyi määrittämään tähtien sijaintia Edward Troughtonin rakentamalla hienolla 760 millimetrin läpimittaisella atsimuuttiympyrällä. Kun hän vuonna 1806 havaitsi, että Greenwichissä observatorion seinään kiinnitetty kvadrantti oli muuttanut muotoaan, hän tutustui Greenwichin kuninkaallisen observatorion tähtitieteilijöihin, ja hänet nimitettiin sen johtoon. Hänet valittiin Royal Societyn jäseneksi 26. helmikuuta 1807. Samana vuonna hän meni naimisiin ja asettui asumaan Lontooseen.
Vuonna 1811 Pondista tuli Nevil Maskelynen seuraajana Astronomer Royal. Tässä tehtävässä hän toimi lähes 25 vuotta, ja sinä aikana hän uudisti käytännöllisen tähti­tieteen Englannissa tavalla, joka on verrattavissa Friedrich Besselin aikaan­saannoksiin Saksassa. Vuonna 1821 hän otti käyttöön peili­kauko­putken, ja vuonna 1825 hän laati menetelmän, jolla kaksi seinään kiinnitettyä ympyrä­kauko­putkea voitiin yhdistää siten, että niillä voitiin määrittää saman kohteen paikka, toisen niistä osoittaessa siihen suoraan, kun taas toisesta saatiin sen heijastunut kuva. Hänen paikanmääritystensä ylivertaisen tarkkuuden vahvisti Seth Carlo Candler vuonna 1894 esitellessään tutkimuksiaan leveys­piirin vaihtelusta. Vuosien 1810 ja 1824 välillä hän jatkuvasti väitteli Irlannin Astronomer Royalin, John Brinkleyn kanssa siitä, olivatko tämän havaitsemakseen väittämät tähtien parallaksit todellisia. Vuosina 1829–1831 hän lyhyen aikaa toimi myös The Nautical Almanacin yli-intendenttinä. Heikentyneen terveyden­tilansa vuoksi hän joutui eroamaan syksyllä 1835.
Pond oli myös Ranskan tiedeakatemian jäsen ja sai tältä vuonna 1817 Lalanden palkinnon. Vuonna 1823 hänelle myönnettiin Copley-mitali. Hän julkaisi Greenwichissä tehdyt havainnot kahdeksana niteenä, käänsi Pierre-Simon Laplacen teoksen Système du monde ja laati tieteellisiin julkaisuihin 31 artikkelia. Hänen vuonna 1833 julkaisemansa luettelo 1112 tähden paikoista oli suuri­arvoinen ja tarkempi kuin mikään aikaisempi vastaava luettelo.
Toimiessaan Astronomer Royalina Pondin vastuulla oli Greenwichin observatorion modernisointi. Hän otti käyttöön parannettuja havainto­välineitä ja uusia työskentely­tapoja. Hänen ehkä huomattavin uudistuksensa oli aikapallon asentaminen observatorion katolle vuonna 1833. Sitä voitiin syystä pitää ensimmäisenä Yhdistyneessä kuningas­kunnassa julkisesti käyttöön otettuna aikamerkkinä, joka on siitä lähtien annettu joka päivä klo 1 ilta­päivällä. Sen alku­peräisenä tarkoituksena oli auttaa Thames-joella kulkevia meri­miehiä tarkistamaan kronometrinsa.
Pond kuoli Blackheathissa Lontoossa sinä vuonna, jona hän täytti 69 vuotta, ja hänet haudattiin Saint Margaretin kirkko­maalle Lontoon Leehen kahden aikaisemman Astronomer Royalin, Edmond Halleyn ja Nathaniel Blissin hautojen viereen.
Pondin mukaan on nimetty Pond Inlet Kanadan Baffininsaarella.
Aiheesta muualla

Karttunen, Hannu: Vanhin tiede – Tähtitiedettä kivikaudesta kuulentoihin, s. 482.  ("John Pond (1767–1836)")  Helsinki:  Ursa, 2003.  ISBN 978-952-5329-26-1
Online luettelo Pondin muistiinpanoista (osa Greenwichin kuninkaallisen observatorion arkistoa Cambridgen yliopiston kirjastossa) (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:John Pond
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Alankomaat  Puola 
Tieteilijät:  zbMATH 
Muut:  SNAC  IdRef 
Käännös suomeksi
Eteläinen adventistinen yliopisto

| Eteläinen adventistinen yliopisto> Southern Adventist University |
| --- | --- |
Motto:  Power for Mind and Soul
Perustettu:  1892
Sijainti:  Collegedale, Tennessee  Yhdysvallat
Sivusto:  https://www.southern.edu/
Eteläinen adventistinen yliopisto (engl. Southern Adventist University) on Yhdysvaltain Tennesseessä sijaitseva yksityinen yliopisto. Yliopisto on perustettu vuonna 1892, ja se sijaitsee Collegedalen kaupungissa. Yliopisto on taustaltaan kristillinen, ja se toimii seitsemännen päivän adventistiliikkeen työyhteydessä.
Aiheesta muualla

Yliopiston verkkosivusto (englanniksi)
Kari O. Sohlberg

| Kari O>  Sohlberg |
| --- | --- |
 Kari O. Sohlberg vuonna 1973.
Henkilötiedot
Syntynyt: 16. lokakuuta 1940 (ikä 84) Helsinki
Kansalaisuus:   Suomi
Ammatti:  toimitusjohtaja
Arvonimi: Vuorineuvos
Vanhemmat:  Olavi Sohlberg
Puoliso:  Tutu o.s. Bärlund
Kari Olavi Sohlberg (s. 16. lokakuuta 1940 Helsinki) on suomalainen yritysjohtaja ja autourheiluvaikuttaja. Hän toimi suomalaisen autourheilun keskusliiton AKK-Motorsportin hallituksen puheenjohtajana vuosina 1982–2011, kansainvälisen autourheiluliiton FIA:n hallituksen jäsenenä vuosina 1993–2001 ja 2003–2005 ja FIA:n rallikomission puheenjohtajana 2000-luvun alussa. Sohlberg palkittiin elämänurapalkinnolla Suomen urheilugaalassa tammikuussa 2016. Rallikuljettajana hän voitti ensimmäisen Tunturirallin vuonna 1966.
Sohlbergin vanhemmat olivat toimitusjohtaja, vuorineuvos Olavi Sohlberg ja Doris Benita Maria von Stackelberg. Sohlberg valmistui Helsingin kauppakorkeakoulusta ekonomiksi vuonna 1967 ja kauppatieteiden maisteriksi vuonna 1971. Työuransa hän teki perheyritys G. W. Sohlbergissä, jonka toimitusjohtaja hän oli vuosina 1973–2001.
Muuta

Kari O. Sohlbergin vaimo, kenttäratsastuksen olympiaedustaja Tutu Sohlberg (o.s. Bärlund) ja nyrkkeilijä Gunnar Bärlund olivat serkuksia. Sohlbergien tytär Tiina puolestaan on aviossa Peter Tallbergin pojan Andreasin kanssa, joka seurasi appeaan G. W. Sohlberg Oy:n toimitusjohtajana. Sohlbergien pojat Mika Sohlberg ja Kristian Sohlberg ovat kilpailleet ralliautoilussa, ja Mika on toiminut myös urheilumanagerina.
Aiheesta muualla

Vesikansa, Jyrki: Vuorineuvos Kari O. Sohlberg (1940–).. Suomen talouselämän vaikuttajat -verkkojulkaisu (maksullinen). Suomalaisen Kirjallisuuden Seura.
| --- | --- |
Auktoriteettitunnisteet: Henkilöt :  Talousvaikuttajat
Kaskisten rautatieasema

Tavaramakasiinista muunnettu Kaskisten tavara-asema
Kaskisten rautatieasema on rautatieliikennepaikka Kaskisten kaupungissa rataosuudella Seinäjoki–Kaskinen. Paikalle rakennettiin 1912 jugendtyylinen Thure Hellströmin suunnittelema asemarakennus sekä kaksipaikkainen veturitalli, jonka yhteyteen rakennettiin myös pieni vesitorni. Rata avattiin seuraavana vuonna. Raiteet johdettiin myös satamaan, olihan Kaskinen tunnettu satamakaupunkina. Ulkosataman raiteistoja on laajennettu useaan otteeseen 1980- ja 1990-luvuilla. Liikennettä lisäsi myös 1970-luvulla rakennettu sellutehdas, jonka toiminta on loppunut 2009.
Henkilöliikennettä Kaskisiin oli vuosina 1913–1956 sekä 1959–1964. Sen jälkeen Kaskisten joukkoliikennetarpeet on hoidettu linja-autoin. Asematoiminnot siirrettiin varsinaisesta asemarakennuksesta tavaramakasiiniin 1980, jonka jälkeen asemarakennus on myyty, mihin myöhemmin sijoittui huutokauppakamari. Myös asematoiminnot tavaramakasiinissa ovat hiipuneet: Asema muutettiin miehittämättömäksi 2004.
Nykyisin Kaskisten liikenne koostuu lähinnä Kaskisten satamaan liittyvistä kuljetuksista. Kaskisten satamaraiteistoissa sijaitsee Suomen rataverkon läntisin piste.
Aiheesta muualla

Kuvia Kaskisten rautatieasemalta
Walla Walla -yliopisto

| Walla Walla -yliopisto> Walla Walla University |
| --- | --- |

Motto:  A community of faith and discovery committed to excellence in thought, generosity in service, beauty
Perustettu:  1892
Sijainti:  College Place, Washington  Yhdysvallat
Sivusto:  https://www.wallawalla.edu/
Walla Walla -yliopisto (engl. Walla Walla University, lyh. WWC) on Yhdysvaltain Washingtonissa sijaitseva yksityinen yliopisto. Yliopisto on perustettu vuonna 1892, ja se sijaitsee College Placen kaupungissa. Yliopisto on taustaltaan kristillinen, ja se toimii seitsemännen päivän adventistiliikkeen työyhteydessä.
Aiheesta muualla

Yliopiston verkkosivusto (englanniksi)
Bae Suzy

| Bae Suzy |
| --- | --- |
 Suzy Bae fanitilaisuudessa 3. helmikuuta 2018.
Henkilötiedot
Koko nimi:  Bae Su-ji
Syntynyt: 10. lokakuuta 1994 (ikä 30) Gwangju, Korean tasavalta
Ammatti:  näyttelijä, laulaja, malli
Näyttelijä
Aktiivisena:  2010–
 Nimikirjoitus
Aiheesta muualla
www.msoopent.com/page/page.html?acode=S61703024&mcd=02
IMDb 
Bae Su-ji (hangul: 배수지, s. 10. lokakuuta 1994 Gwangju, Korean tasavalta, tunnettu nimellä Suzy) on eteläkorealainen näyttelijä, laulaja ja malli. Hän on tullut tunnetuksi laulajana yhtyeessä Miss A sekä myös soolona.
Hänen kirjoittamansa kirjan perusteella on tehty elokuva Live Your Strength (If my Item is Still at Your House, We Haven't Broken Up) (2020).
Televisio ja elokuvat

Bae Su-ji on myös esiintynyt seuraavissa elokuvissa ja televisiosarjoissa:
2011: Dream High
2012:	Architecture 101
2012: Big
2013: Guga-ui seo (Gu Family Book)
2015: Dorihwaga (The Sound of a Flower)
2016: Hamburo aeteuthage (Uncontrollably Fond)
2017: Dangsini jamdeun saie (While You Were Sleeping)
2019: Vagabond
2019: Baekdusan (Ashfall)
2020: Start-Up.
2022: Anna
2023: Doona!
2024: Wonderland
2025: Genie, Make A Wish (TV sarja, kuvattu & jälkituotannossa)
2025: 7 a.m. Breakfast Meeting for the Heartbroken (kuvaukset aloitettu)
Diskografia > EP-levyt

Yes? No? (2017)
Faces of Love (2018)
Aiheesta muualla

Bae Suzy filmography Wikipediassa (englanniksi)
Kuvia tai muita tiedostoja aiheesta Bae Suzy Wikimedia Commonsissa
Bae Suzy Internet Movie Databasessa. (englanniksi)
MyDramalist-sivustolla (englanniksi)
Bae Suzy Discogsissa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat  Korea  Alankomaat 
Taiteenala:  MusicBrainz 
Henkilöt:  Deutsche Synchronkartei 
Muut:  IdRef
LeTourneaun yliopisto

| LeTourneaun yliopisto |
| --- | --- |

 engl. LeTourneau University 
Motto:  Faith brings us together. Ingenuity sets us apart.
Perustettu:  1946
Sijainti:  Longview, Texas  Yhdysvallat
Sivusto:  https://www.letu.edu/
LeTourneaun yliopisto (engl. LeTourneau University, lyh. LETU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1946, ja se sijaitsee Longviewin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.
Aiheesta muualla

Yliopiston verkkosivusto (englanniksi)
Regent-yliopisto

| Regent-yliopisto |
| --- | --- |

 engl. Regent University 
Motto:  Christian Leadership to Change the World
Perustettu:  1977
Sijainti:  Virginia Beach, Virginia  Yhdysvallat
Sivusto:  https://www.regent.edu/
Regent-yliopisto (engl. Regent University) on Yhdysvaltain Virginiassa sijaitseva yksityinen yliopisto. Yliopisto on perustettu vuonna 1977 ja se sijaitsee Virginia Beachin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.
Aiheesta muualla

Yliopiston verkkosivusto (englanniksi)
Palm Beachin Atlantin yliopisto

| Palm Beachin Atlantin yliopisto> Palm Beach Atlantic University |
| --- | --- |

Motto:  Enlightening Minds, Enriching Souls, Extending Hands
Perustettu:  1968
Sijainti:  West Palm Beach, Florida  Yhdysvallat
Sivusto:  https://www.pba.edu/
Palm Beachin Atlantin yliopisto (engl. Palm Beach Atlantic University, lyh. PBA) on Yhdysvaltain Floridassa sijaitseva yksityinen yliopisto. Yliopisto on perustettu vuonna 1968, ja se sijaitsee West Palm Beachin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.
Aiheesta muualla

Yliopiston verkkosivusto (englanniksi)
Wheaton College

| Wheaton College |
| --- | --- |

Motto:  Christo et Regno Ejus
Perustettu:  1860
Sijainti:  Wheaton, Illinois  Yhdysvallat
Sivusto:  https://www.wheaton.edu/
Wheaton College on Yhdysvaltain Illinoisissa sijaitseva yksityinen korkeakoulu. Wheaton College on perustettu vuonna 1860, ja se sijaitsee Wheatonin kaupungissa. Korkeakoulu on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.
Aiheesta muualla

Yliopiston verkkosivusto (englanniksi)
Birger Maununpoika

| Birger Maununpoika |
| --- | --- |
 
Ruotsin kuningas
Valtakausi:  18. joulukuuta 1290 – Huhtikuu 1318  (holhoojahallituksen johtajana 1290–1298 Torkkeli Knuutinpoika)
Kruunajaiset:  2. joulukuuta 1302
Edeltäjä:  Maunu Ladonlukko
Seuraaja:  Matias Kettilmundinpoika  (Ruotsin päämies)

Syntynyt:  1280
Kuollut:  31. toukokuuta 1321 Tanska
Puoliso:  Märta Eerikintytär
Suku:  Bjälbo
Isä:  Maunu Ladonlukko
Äiti:  Helvig
Uskonto:  roomalaiskatolinen
Birger Maununpoika (ruots. Birger Magnusson, n. 1280 – 31. toukokuuta 1321) oli Ruotsin kuningas 1290–1318. Hänen isänsä Maunu Ladonlukko antoi julistaa poikansa kuninkaaksi jo vuonna 1284. Maunun kuoltua vuonna 1290 maata johti Torkkeli Knuutinpoika (joka mm. teki ristiretken Karjalaan vuonna 1293) aina vuoteen 1298 asti.
Ruotsin kuningas

Birger meni naimisiin Tanskan kuninkaan Eerik Klippingin tyttären Märta Eerikintyttären kanssa vuonna 1298. Birger kruunattiin vasta vuonna 1302. Birgerin nuoremmat veljet saivat vahvan aseman herttuoina. Kuningassuvun juonittelu johti siihen, että Torkkeli Knuutinpoika mestattiin vuonna 1306 Tukholmassa.
Ruotsin valtakunnan hallinta jaettiin vuonna 1310 kolmeen osaan. Eerik Maununpojan hallintaan annettiin Länsi-Götanmaa, Värmlanti ja Möre. Valdemar Maununpojan hallittaviksi tulivat Varsinais-Suomi, Häme, Uusimaa, Ahvenanmaa, Tukholma, osa arkkihiippakuntaa sekä Öölanti. Kuningas Birger Maununpojan hallintaan jäivät muut osat valtakuntaa. Kuningas Birgerin joukot hyökkäsivät vuonna 1313 Laatokanlinnaan. Vuonna 1316 Birger antoi säädöksen leskien ja naisten oikeuksien turvaamisesta Karjalassa.
Vuonna 1317 veljessota Ruotsissa kiihtyi. Eerikinkronikan mukaan hän vangitsi veljensä Eerikin ja Valdemarin Nyköpingin linnaan, jossa he nääntyivät nälkään. Tämä tapaus tunnetaan nimellä Nyköpingin pidot.
Aiheesta muualla

Wikimedia Commonsissa on kuvia tai muita tiedostoja aiheesta .
Birger Maununpojan suojelukirje Karjalan naisille
| 0 | 1 | 2 |
| --- | --- | --- |
| Edeltäjä: Maunu Ladonlukko | Ruotsin kuningas 1290–1318 | Seuraaja: Maunu Eerikinpoika |
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa 
Taiteenala:  KulturNav 
Henkilöt:  Deutsche Biographie  DDB  Kansallisbiografia
Nalle Puh ja Tao

| Nalle Puh ja Tao> The Tao of Pooh.Alkuperäisteos |
| --- | --- |
Kirjailija:  Benjamin Hoff
Kieli:  englanti
Genre:  taolaisuus, filosofia
Kustantaja:  Dutton Books
Julkaistu:  1982
Suomennos
Suomentaja:  Leena Tamminen
Kustantaja:  WSOY
Julkaistu:  1989

Seuraava:  Nasu ja Te
Löydä lisää kirjojaKirjallisuuden teemasivulta
Nalle Puh ja Tao (engl. The Tao of Pooh) on Benjamin Hoffin kirjoittama filosofinen teos, joka käsittelee taolaisuutta A. A. Milnen Nalle Puh -kirjoista tuttujen hahmojen kautta. Kirjassa Puh kuvataan taolaisten wu wei- ja pu-käsitteiden henkilöitymänä yksinkertaisen luonteensa ja huolettoman verkkaisen elämäntyylinsä vuoksi. Teos sisältää myös suoria lainauksia Milnen kirjoista ja taolaisten filosofien teksteistä.
Kirja oli 49 viikkoa The New York Timesin Best Seller -listalla.
Montreat College

| Montreat College |
| --- | --- |
Perustettu:  1916
Sijainti:  Montreat, Pohjois-Carolina  Yhdysvallat
Sivusto:  https://www.montreat.edu/
Montreat College on Yhdysvaltain Pohjois-Carolinassa sijaitseva yksityinen korkeakoulu. Montreat College on perustettu vuonna 1916, ja se sijaitsee Montreatin kaupungissa. Korkeakoulu on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.
Aiheesta muualla

Yliopiston verkkosivusto (englanniksi)
Matangi

Jumalatar Matangi.
Matangi (sanskritiksi मातङ्गी Mātaṅgī) on hindulainen jumalatar. Hän on äitijumalatar Devin ilmentymä eli yksi kymmenestä mahavidyasta. Matangia kuvaillaan muun muassa synkäksi, pahaenteiseksi, mystiseksi ja villiksi. Hänen sanotaan olevan kaiken epätavallisen hallitsija ja kielletyn ruumiillistuma.
Matangin palvonnan erityispiirre ovat hänelle uhrattavat ruoantähteet. Perinteisesti ruoantähteitä pidetään todella epäpuhtaina hindulaisuudessa, joten niitä uhraamalla pyritään tietoisesti päästämään irti maallisista arvoista. Tämän vuoksi Matangi liitetään saastuneisuuteen ja vastoin yhteiskunnan normeja toimimiseen, mutta toisaalta myös vapautumiseen.
Matangia sanotaan myös kastittomien jumalattareksi, sillä kastittomat tekevät usein työtä, jossa ollaan tekemisissä lian ja epäpuhtauden kanssa.
Nasu ja Te

| Nasu ja Te> The Te of Piglet.Alkuperäisteos |
| --- | --- |
Kirjailija:  Benjamin Hoff
Kieli:  englanti
Genre:  taolaisuus, filosofia
Kustantaja:  Dutton Books
Julkaistu:  1992
Suomennos
Suomentaja:  Leena Tamminen
Kustantaja:  WSOY
Julkaistu:  1993

Edeltävä:  Nalle Puh ja Tao
Löydä lisää kirjojaKirjallisuuden teemasivulta
Nasu ja Te (engl. The Te of Piglet) on Benjamin Hoffin kirjoittama filosofinen teos, joka esittelee taolaisen te-käsitteen A. A. Milnen Nalle Puh -kirjoista tuttujen hahmojen kautta. Kirjan päähenkilö on Nasu, jonka kuvataan edustavan taolaisuuden kolmea aarretta eli yksinkertaisuutta, kärsivällisyyttä ja myötätuntoa.
Kirja oli 59 viikkoa The New York Timesin Best Seller -listalla.
Aleksandr Petrov (jääkiekkoilija)

| Aleksandr Petrov> Henkilötiedot |
| --- | --- |
Syntynyt: 25. toukokuuta 1983 (ikä 41) Püssi, Viron SNT, Neuvostoliitto
Kansalaisuus:   Viro  Italia
Jääkiekkoilija
Lempinimi:  Sasha
Pelipaikka:  keskushyökkääjä
Maila:  vasen
Pituus:  183 cm
Paino:  88 kg
Seura
Seura:  Milano Rossoblu
Sarja:  Serie B
Pelaajaura
Pääsarjaura:  1998–
Aik. seurat:  Kohtla-Järve Central (Viro) Spartak Pietari (RUS-2) HK Liepājas Metalurgs (EEHL/Latvia) Salamat (Mestis) HC Valpellice (ITA-2/Italia) Real Torino HC (ITA-2) Montpellier AHC (Ranska I) Kongsvinger Knights (Norja I)
Aleksandr Petrov (s. 25. toukokuuta 1983 Püssi, Viron SNT, Neuvostoliitto) on virolais-italialainen jääkiekkoilija, joka pelaa Italian toiseksi korkeimmalla sarjatasolla Serie B:n Milano Rossoblussa. Hän on pelipaikaltaan keskushyökkääjä. Petrov on aiemmin pelannut ulkomailla myös Venäjällä, Latviassa, Suomessa, Ranskassa ja Norjassa.
Ura > Seuraura

Petrov aloitti pääsarjauransa vain 15-vuotiaana kotimaansa Meistriliigan Kohtla-Järve Centralissa kaudella 1998–1999. Kolmen siellä vietetyn vuoden jälkeen hän siirtyi kaudeksi 2001–2002 Venäjän toiseksi korkeimmalle sarjatasolle Vysšaja Ligan Spartak Pietariin, josta Petrov palasi taas Kohtla-Järveen kaudeksi 2002–2003. Kaudeksi 2003–2004 hän siirtyi latvialaiseen HK Liepājas Metalurgsiin, jossa Petrov pelasi sekä kansainvälistä Itä-Euroopan liigaa että Latvian pääsarjaa.
Kaudeksi 2004–2005 Petrov siirtyi Suomeen ja Mestis-joukkue Kirkkonummen Salamoiden riveihin. Joukkuetta valmensi hänelle Liepājasta tuttu Vesa Surenkin. Lisäksi joukkueesta Salamoihin siirtyi latvialainen Viktors Bļinovs, jonka kanssa Petrov pelasi valtaosan kaudestaan samassa ketjussa. Kaudeksi 2005–2006 hän siirtyi Italian toiseksi korkeimmalle sarjatasolle Serie A2:n HC Valpelliceen. Petrov oli kevään 2006 karsintasarjan paras pistemies ja maalintekijä tehoilla 6+4=10. Kolmena seuraavana kautena hän eteni Valpellicen kanssa Serie A2:n finaaliin. Kaudella 2008–2009 joukkue voitti runkosarjan, mutta hävisi finaalisarjan SSI Vipitenolle otteluvoitoin 3–0. Valpellice lunasti kuitenkin kauden jälkeen sarjapaikan Serie A:han, jossa Petrov jatkoi kaudella 2009–2010.
Petrov palasi kaudeksi 2010–2011 Serie A2:een ja siirtyi Real Torino HC:n paitaan. Hän oli joukkueen paras maalintekijä ja toiseksi paras pistemies David Strickerin jälkeen tehoilla 28+31=59. Pudotuspeleissä he jakoivat Torinon sisäisen pistepörssin voiton Petrovin voitettua myös sisäisen syöttöpörssin tehoilla 1+4=5. Kauden 2011–2012 hän pelasi Ranskan toiseksi korkeimmalla sarjatasolla FFHG Division 1:ssä Montpellier AHC:n riveissä. Kaksi seuraavaa kautta Petrov pelasi Norjan kakkossarjatasolla 1. divisjonin Kongsvinger Knightsissa. Hän oli kaudella 2012–2013 joukkueen paras syöttäjä ja jakoi sisäisen pistepörssin voiton Darius Lelenasin kanssa tehoilla 38+34=74. He jakoivat koko sarjan pistepörssin neljännen sijan. Kaudella 2013–2014 Petrov voitti koko 1. divisjonin piste- ja syöttöpörssin tehoilla 29+40=69. Hän oli myös Kongsvingerin paras maalintekijä. Petrov voitti myös sarjan tehotilaston lukemalla +51.
Kaudeksi 2014–2015 Petrov palasi Italiaan ja siirtyi vuoden mittaisella sopimuksella Serie A:n Milano Rossobluun. Kaudeksi 2015–2016 hän palasi HC Valpelliceen. Petrov voitti joukkueen sisäisen piste- ja maalipörssin tehoilla 18+21=39, kuten myös jaetusti Italian cupissa tehoilla 3+4=7. Serie A:n pudotuspeleissä hän jakoi Valpellicen sisäisen pistepörssin voiton kolmen muun pelaajan kanssa tehoilla 3+5=8. Petrov voitti Italian cupin. Kaudeksi 2016–2017 hän palasi vuoden mittaisella sopimuksella Milano Rossobluun pelaamaan sarjatasoa alemmas Serie B:hen. Petrov sijoittui tehoilla 23+27=50 koko sarjan pistepörssissä toiseksi edellään vain joukkuetoveri Dominic Perna. Hän voitti kauden päätteeksi Serie B:n mestaruuden ja kauden aikana myös Italian cupin.
Ura > Maajoukkueura

Petrov edusti Viroa I-divisioonan MM-kilpailuissa vuosina 2001, 2003, 2004, 2005, 2006, 2007, 2008 ja 2011. Vuoden 2003 turnaus päättyi B-lohkon pronssiin. Vuoden 2008 turnauksessa hän toimi joukkueensa kapteenina, voitti sisäisen syöttöpörssin sekä jakoi sisäisen pistepörssin voiton Maksim Ivanovin ja Andrei Makrovin kanssa neljällä syöttöpisteellään. Petrov pelasi myös IB-divisioonan MM-kilpailuissa vuosina 2016 ja 2017 toimien molemmissa turnauksissa Viron varakapteenina. Ensimmäisessä turnauksessa hän jakoi joukkueen sisäisen syöttöpörssin voiton Robert Rooban kanssa neljällä syöttöpisteellään.
Petrov pelasi myös II-divisioonan MM-kilpailuissa vuosina 2002, 2009 ja 2010, joista vuoden 2002 ja 2010 turnaukset päättyivät lohkokultaan ja vuoden 2009 turnaus A-lohkon hopeaan. Hän voitti koko vuoden 2009 turnauksen pistepörssin ja jakoi maalipörssin voiton joukkuetoverinsa Vassili Titarenkon kanssa tehoilla 9+10=19. Petrov valittiin turnauksen parhaaksi hyökkääjäksi. Hän pelasi myös IIA-divisioonan MM-kilpailuissa vuonna 2012, jolloin Petrov voitti kultaa. Hän oli Viron paras pistemies ja syöttäjä tehoilla 5+7=12 sekä jakoi sisäisen maalipörssin voiton Aleksei Sibirtsevin kanssa. Petrov valittiin turnauksen parhaaksi hyökkääjäksi. Hän pelasi myös Torinon olympiakisojen 2006 ja Pyeongchangin olympiakisojen 2018 karsinnoissa, joista jälkimmäisen turnauksen esikarsintavaiheessa Petrov jakoi Viron sisäisen pistepörssin voiton Robert Rooban ja Andrei Maktorvin kanssa tehoilla 2+2=4.
Petrov pelasi myös alle 20-vuotiaiden C-sarjan MM-kilpailuissa vuonna 2000 sekä II-divisioonan MM-kilpailuissa vusoina 2001 ja 2003. Hän voitti koko vuoden 2003 turnauksen piste- ja maalipörssin tehoilla 16+10=26. Petrov pelasi myös III-divisioonan MM-kilpailuissa vuonna 2002, jolloin hän myös voitti pistepörssin tehoilla 10+6=16. Petrov pelasi myös alle 18-vuotiaiden II-divisioonan MM-kilpailuissa vuonna 2001, jolloin hän oli Viron paras syöttäjä kuudella syöttöpisteellään. Petrov pelasi myös alle 18-vuotiaiden I-divisioonan EM-kilpailuissa vuosina 1999 ja 2000.
Muuta

Petrovilla on italialainen vaimo Miriam ja tytär Alyssa. Hän sai itse Italian kansalaisuuden vuonna 2014.